०३६ सालदेखि राजनीतिमा सक्रिय डोरमणि पौडेल तत्कालीन हेटौँडा नगरपालिकाको १० वर्ष मेयर भए । मेयर हुँदा उनले हेटौँडालाई हरियाली सहरको रूपमा विकास गर्ने, सहिद स्मारक बनाउने, सहरमा जथाभावी जग्गा प्लटिङ रोक्नेजस्ता राम्रा काम गरेर चर्चा बटुले । मकवानपुर क्षेत्र नम्बर १ को ‘ख’बाट प्रदेश सांसदमा विजयी पौडेलले ज्येष्ठ सदस्यको रूपमा ३ नम्बर प्रदेशको पहिलो अधिवेशन पनि चलाए । सोही प्रदेशका लागि संसदीय दलको नेताका लागि पार्टीभित्रै भएको निर्वाचनमा उनी विजयी भए । त्यससँगै पौडेलले सोमबार (आज) मुख्यमन्त्रीको शपथ लिँदै छन् । प्रदेशको विकास र समृद्धि, प्रदेश राजधानी, मन्त्रिमण्डल विस्तारलगायत विषयमा नयाँ पत्रिकाकर्मी वीरेन्द्र ओली र सुदीप सिवाकोटीले पौडेलसँग गरेको कुराकानीको सम्पादित अंशः
